Bugerere
Abamu ku babaka abakyadde e Luzira
Bya Muwanga Kakooza
ABABAKA ba Buganda bakyalidde abasibe abaakwatibwa mu bwegugungo bw’okugaana Kabaka okugenda e Bugerere abapooceza e Luzira ne babattottolera ebibaluma omuli okulya akawunga n’ebijanjaalo olutata n’obutatwalibwa mu kkooti kuwozesebwa.
Ababaka abaakulembeddwa Godfrey Kiwanda (Mityana North) basuubizza okussaawo ensawo ey’enjawulo okukola ku nsonga z’abasibe bano omuli okubafunira balooya n’okulongoosa endya yaabwe wamu n’okussa gavumenti ku nninga okulaba nga batwalibwa mangu mu kkooti.
Ababaka beesonzeemu akakadde kamu n’ekitundu ne bagulira abasibe ensawo y’omuceere, liita za bbuto 20, kkiro za ssukaali 50 n’ensimbi enkalu. Baasubizza okwongera okutwalayo eby’okulya.
kin_Latn lug_Latn lug_Latn lug_Latn lug_Latn lug_Latn